ხოჯა
„ხოჯა“ (აზერ. Xoca) — აზერბაიჯანელი რეჟისორის, ANS-ის კომპანიების ჯგუფის პრეზიდენტ ვაჰიდ მუსტაფაევის ფილმი. გადაღებულია 2012 წელს კინოსტუდია Bakyfilm-ის სტუდიაში და მიეძღვნა ხოჯალის ხოცვა-ჟლეტას. ფილმი მოგვითხრობს ყარაბაღის ომის დროს ორი მოსიყვარულე წყვილის ტრაგიკულ ბედზე. „ხოჯა“ მიიჩნევა პირველი ნეოექსპრესიონიზმის ჟანრში გადაღებულ ფილმად, ისევე როგორც პირველი სრულმეტრაჟიან ფილმად, რომელიც ასახავს ხოჯალის მთელ ტრაგედიას.